**Фатхі Алі Абдул Салам Башага** (араб. فتحي علي عبد السلام باشآغا‎‎; нар. 20 жніўня 1962, Місурата, Каралеўства Лівія) — міністр унутраных спраў Урада нацыянальнай згоды Лівіі. У студзені 2022 года прызначаны кіраўніком Кабінета міністраў, што вымусіла яго ўступіць у канфлікт з Абдэлем Дбэйбе.

Біяграфія
---------

Башага нарадзіўся 20 жніўня 1962 года ў горадзе Місурата, Каралеўства Лівія. Мае турэцкае паходжанне.

У 1984 годзе скончыў авіяцыйны каледж Місураты, а ў наступным годзе стаў лётным трэнерам, спецыялізаваўся на знішчальніках. Прапрацаваўшы амаль дзесяць гадоў трэнерам, у 1993 годзе ён пакінуў ваенна-паветраныя сілы, а потым стварыў камерцыйную фірму.

З пачаткам грамадзянскай вайны ў Лівіі ў 2011 годзе далучыўся да паўстанцаў. У 2012 годзе стаў членам скандальнай групоўкі Саветы шуры Місураты, удзельнічаў у некаторых вайсковых аперацыях. У 2013 годзе балаціраваўся на пост міністра абаронаў, але не змог атрымаць гэтую пасаду.

У 2014 годзе Башагу абралі дэпутатам Палаты прадстаўнікоў ад горада Місурата. У 2015 годзе ён быў прызначаны старшынёй Савета абароны і нацыянальнай бяспекі ўрада Аль-Вефак. У 2016 годзе Башага знаходзіўся ў парламенцкім камітэце па палітычным дыялогу. У кастрычніку 2018 года кіраўніцтва УНЗ на чале з прэм’ерам Фаізам Сараджам прызначыла яго на пасаду міністра ўнутраных спраў. На сваім пасту Башага спрабаваў стварыць прафесійныя паліцэйскія сілы для Лівіі і рэарганізаваць групы апаўчэнцаў, якія належалі УНЗ..

28 жніўня 2020 года Башага быў зняты з пасады міністра ўнутраных спраў з-за пратэстаў у Трыпалі. Аднак ужо 3 верасня быў адноўлены.

У сакавіку 2021 года заявіў, што будзе ўдзельнічаць у прэзідэнцкіх выбарах.

20 лютага 2022 года Палата прадстаўнікоў прызначыла Башагу прэм’ер-міністрам замест Абдэля Дбэйбе. Апошні адхіляе гэтае прызначэнне. Вакол Башагі фарміруецца Урад нацыянальнай стабільнасці. Орган размяшчаецца ў г. Сірт. 16 мая 2023 года Башага страціў сваю пасаду кіраўніка Урад нацыянальнай стабільнасці.

Зноскі
------

1. 1 2
2. ↑
3. ↑  *Tastekin, Fehim*. Are Libyan Turks Ankara's Trojan horse? **(нявызн.)** (26 жніўня 2019). Архівавана з першакрыніцы 17 чэрвеня 2020. Праверана 15 September 2019.
4. ↑
5. ↑
6. ↑  Wehrey, Frederic (19 March 2019). A Minister, a General, & the Militias: Libya's Shifting Balance of Power. *The New York Review of Books*.
7. ↑  Zaptia, Sami (16 February 2019). Bashagha recognises Haftar's role. *Libya Herald*.
8. ↑  Influential Libyan interior minister suspended amid protests. Reuters. Published 28 August 2020.
9. ↑  Libyan interior minister restored to post after talks. Reuters. Published 3 September 2020.
10. ↑  Libye: «La seule compétition acceptable doit être démocratique»
11. ↑  Libya rifts deepen as new PM named, incumbent refuses to yield **(нявызн.)**, *Reuters* (10 February 2022). Праверана 10 February 2022.
12. ↑  Zaptia, Sami.  Bashagha government is to resume its work from the city of Sirte **(нявызн.)**, *Libya Herald* (8 June 2022). Праверана 28 August 2022.
13. ↑  Libya parliament suspends rival eastern-based PM Bashagha (англ.). *www.aljazeera.com*. Праверана 31 мая 2023.

|  |  |
| --- | --- |
| ⚙️   У сацыяльных сетках | Facebook |
| Слоўнікі і энцыклапедыі | OpenSanctions |